
“Io sono FVG”, 
provocazion 
antifurlane 


i Il prin impuls al sarès 
chel di ignorà la cuistion, di 
tante che e je la balordisie 

de propueste, ma stant che 
dopo i bécs a son i nestris 

e la figure di stupits le fasìn 
nò furlans, al è just meti ae 
berline, almancul mediatiche, 
cui che al à pensàt e progjetàt 
chel logo ignobil che al varès 
di rapresentà la produzion 
agroalimentàr regjonal. O 
fevelìn di “Io sono Fvg”, la 
marche destinade a promovi 
lis nestris ecelencis in cj;amp 
enogastronomic, cuntun 

voli particolàr al riclam 
turistic. Ve mo, imagjinaitsi 
un consumadòr devant de 
scansie di une buteghe o 

un vacancîr impegnât tal 
programà un periodi di 

feriis in Italie. Devant de 
propueste golose “Io sono 
Fvg” al colarà in zenoglon 
estasiât de imagjin sugjeride 
di chel messaç. Se dopo al 
ves ancjemò dubis su la 
sielte, i pense un sgherlif 
incomprensibil, ma che 

daùr dai autòrs al varès di 
rapresentà la acuile de steme 
regjonàl, a fà colà lis ultimis 
inciertecis. 

"ix Secont ducj i publicitaris, 
cuntun brand dal gjenar no si 
va di nissune bande, ma jo no 
soi un tecnic e chi mi fermi, 
cu la convinzion che e je une 
“ciofeca”, une cragne, e ancje 
saltade fùr mâl. 

>i* E chel al sarès ancjemò il 
mancul: cheste regjon nus à 
usàts di simpri a campagnis 
promozionals sbaliadis, 
fasint l'eròr - a ogni cambi 

di zonte e di assessòrs — di 
butà vie ce che al è stàt fat dai 
predecessòrs, cul risultàt che 
il client no si fidelize al prodot. 
2° Ce biei i timps di “Un 
vigneto chiamato Friuli”: i siei 
manifesc]j, ben insuazàts, ju 
podés ancjemò cjatà picjàts 
in tantis tratoriis e ristorants 
ator pe penisule. 
(al va indenant a pagj. 3) > 





66 a Patrie” no je dome 
un gjornàl, e je 
une comunitàt. Lu 


conferme la biele partecipazion 
di une vore di int ai incuintris “sot 
dal tei” che chest Istàt ator pal 
Friùl e sta tirant dongje interes e 
voie di discuti lis prospetivis dal 
nestri avignì. Come che a fasevin 
i nestris vons al timp des viciniis, 
dantsi dongje tai moments dificii 
par condividi ideis, poris e miegs 
par la indevant, cussì i letòrs, i 
aministradòrs e la int plui varie 
nus àn rispuindùt e a àn sielzùt 
di pandinus dute la lôr braure di 
jessi furlans ma ancje i dubiis e 
lis incognitis su ce che al vignarà. 
Graziis di cùr a duc] voaltris e 

ai Comuns che nus àn dat acet: 
di Cjarlins a Cormons, di Merêt 
a Cjopris e Viscon, di Cuar di 
Rosacis a Tumieç, di Glemone a 
Tavagnà, di Pavie a Spilimberc. 
® O continuarìn a cjatàsi 
fintremai a Setembar ancje 
parcè che i fats nus mostrin 

che l’esistence stesse dal Friùl e 
dai furlans par tancj no je cussì 
clare. Lu dimostre il gnûf logo 
“Io sono FVG” che la Regjon e 

à mandàt indevant e che Dree 
Valcic al comente chi a flanc. No 
varessin mai pensàt di deventà 
une agjenzie di marketing ma 


l’ECOMUSEU 
CHE AL CREE COMUNITAT 


Une tesi di lauree e un progjet 
par valorizà il rocul di pre Checo 
di Piero Cargnelutti 


EDITORIAL 





Politiche furlane, 
sot dal ombrenon 


sl prepare 





l'estinzion 


chi parsore us fasìn viodi il logo 
che Dree Venier al à prontàt tic 
e tac in rispueste ae porcarie 
negazioniste (paiade cun bêçs 
publics) che e innee l’identitàt 
dal Friùl (e ancje di Triest) intun 
magma indiferenziàt cence sens 
e cence storie. Il nestri logo al à 
vudis centenàrs di condivisions: 


chel de Regjon dome polemichis. 


® Par nestri cont al è clàr il 
dissen: svuedìà il Friùl de sò 


PATRIARGJIS FUR DAL 


ORDENARI E CUINTRISTORIE 
DE OCUPAZION VENITE 


cun Diego Navarria 
e Agnul Floramo 


identitàt e de sò rapresentance, 

e tornà a rindilu margjinàl come 
che al è stat tantis voltis te sò 
storie e come che al jere fintremai 


ae fondazion de Regjon autonome. 


No si spieghe in altre maniere il 
cidinòr totàl su la cuistion dal 
referendum sul tai dal numar dai 
parlamentàrs, che si davuelzarà ai 
20 di Setembar. Sot dal ombrenon 
chest Istat si vares di fevelà 
(invezit dut al tas) de riduzion di 


UN MODEL FRIÛL 
PE GNOVE SCUELE 


La soluzion e je la competence 
regjonâl di Serena Fogolini 


e Dino Del Ponte 





630 a 400 dal numar dai deputàts 
e di 315 a 200 di chel dai senatôrs, 
cuntun sparagn di 57 milions 

par ogni an: leç che e à di jessi 
confermade parcè che e cambie 
la Costituzion, ma par nô furlans 
e cambie ancje la consistence de 
nestre rapresentance politiche in 
Parlament. O lassarìn par strade 
5 deputâts (i 13 di cumò a laran 

a ridusisi a 8) e 3 senatôrs (fin 
cumò a son 7); il 40 par cent dai 
rapresentants dal teritori regjonàl 
al larà a sparî. Trent e Bolzan, te 
gnove configurazion, a pierdaran 
dome un senatòr. Come al solit, 

a difindaran la lôr comunitàt 
miòr di nô. Ancje la Basilicade, 
tra lis Regjons che a pierdin plui 
senatòrs, e à pontàt i pîts e e à 

fat ricors ae Cort Costituzional 
par sospindi il referendum, pe 
grave lesion ae rapresentance 

de sò int che la gnove leg e larès 

a introdusi. La Regjon Friùl- 
Vignesie Julie invezit e tas, come 
se vê o no vê il 40 par cent di 
parlamentàrs di mancul e fos une 
robe di nissun cont. Come se a 
fossin purcits contents di deventà 
persuts... i politics furlans si 
preparin a la estinzion, cence 
sunsùr. E i furlans no somein vê 
masse voie di protezi la categorie. 
Cuisà parcè? Il 


FUR I TALIANS! 


Mancul sprocs 
e plui politiche 
se no mandi Friûl 


di Enos Costantini 

UNE FURLANE A ROME 


Di Vile 
a Rome a pit 


DI Vile di Cjargne ae capitàl 
taliane a pît. 665 chilometris 
in 21 dîs par “un percors di vite”, 
al dîs Gianpietro Donada. Alpin, 
classe 1975, al è partit aes 7.55 dal 
prin di Jugn di cjase sò a Vile - la 
coincidence e vùl propit che e sedi 
in vie Rome - cun destinazion 
Altàr de Patrie. 

® “La idee e je nassude tal 
Setembar passât, a 25 agns dal 
gno congjét militàr; o ai sintùt 
la dibisugne di fà alc. Ae base, 
motivazions personàls, il deside- 
ri di puartà un graciis ai zovins 
militàrs impegnàts inte opera- 
zion “Stradis siguris” e un salùt 
al Vitorian, ai muarts de vuere, 
a chel cadavar dentri dal monu- 
ment dal Soldàt no cognossùt, 
daùr de sielte di une mame di 
Aquilee” al conte. E cussì Donada, 
cjàf grup de sezion Ana, si alene. 
Une 
la partence e je previodude par 
Marc, ma e rive la pandemie. “Dut 


preparazion meticolose: 


si è fermât, però no ai molàt. O soi 
làt indenant cui alenaments: pri- 
mela cyclette tal tinel, dopo lis cja- 
minadis a 500 metris di cjase, fin 
in Jugn, cuant che o ai rivàt adore 
a partî”. O ai cjaminàt lant daùr 
des indicazions di Google Maps, 
cun su pal cjàfla plume dai Alpins. 
Prime tape Sant Denél, dopo 
Cjasarse, La Mote sula Livence, la 
Plâfe duncje la strade Romee fina 
Ravene.“DiliosoirivàtaCesene,o 
ai passade fûr la Umbrie, il parc de 
Marcigliana e o soijentràt a Rome 
de vie Nomentana, rivant propit a 
Porta Pia”. Unviag in solitarie, cun 
disinfetant e mascarute inte Italie 
traumatizade dal Covid, ma sim- 
pri solidarie. “O ai pensât dispès 
ai tancj muarts bessôi, aes lôr fa- 
meis”. Un salùt militàr devant dai 
monuments ai muarts dilunc dal 
percors, e dopo lAltàr de Patrie: 
“O soi lat sù pe scjalinade corint. 
Dopo trê setemanis, un minùt di 
leture de preiere, une emozion 
enorme”. Nol jere un pelegrinac 
ma al à fat tape ancje a San Pieri, 
e dopo si è fat un regal gastrono- 
mic te capitàl cuntun tris di paste 
“cacio e pepe, matriciana e carbo- 
nara” parcè che “la mangjative e 
je culture”. Al è tornàt dongje in 
tren fin a Udin, po di li a Tumieç in 
machine cuntun amì e l'ultin toc 
di strade a pît fin a Vile, dulà che 
lu spietavin i siei afiets e il so amàt 
pastôr belghe. Nissun disconfuart 
e, ancje se inte fadie, la ciertece di 
stà ben parcè che “cuant che une 
strade e finìs e devente un pas”. E 





INT DI CJARGNE 








L’osservatori 


astronomic pontat 
sul cil di Zui 


9 Osservatori astronomic 

di Zui si cjate te suaze 

de Polse di Cougnes: un 
progjet un grum ampli, volùt e 
puartàt indevant di pre Giordano 
Cracina. Un grum ampli parcè 
che dongje de Pléf di San Pieri a 
àn cjapàt vite diviersis iniziativis 
interessantis: l'ort botanic, la 
scuele dai scampanotadòrs, la 
biblioteche dedicade a pre Elio 
Venier, e v.i. L'osservatori al è stàt 
realizaàt cirche 20 agns indaùr, cun 
chê che al fos “un voli viert viers 
il cîl”, e culì si cjate un dai plui 
granc] telescopis a nivel amatoriàl 
presints in Italie e un dai plui 
granc] telescopis de regjon. 
® Ivan e Andrea Cescato, Federico 
Zarini e Nadia Straulino a son 






































i gnùfs volontaris che dal 2018 

a àn cjapàt in man la gjestion 

e, in sostituzion dal vecjo grup 
astronomic, si dan da fà puartant 
indevant diviersis iniziativis — 
soredut di Istàt — e tignint di cont 
dute la struture. 

® “Il telescopi al è un di chei 
grancj — al conte Federico - e 

al è formàt di trê tocs: un pe 
osservazion dal cîl profont e 
specific pai studis, un plui picul pe 
osservazion e un a visualizazion 
direte, pensât par fà viodi il cîl 
ala int cuant che e ven culì. A 
son ducj furnîts di montadure 

VARIIS IMAGJINS DE POLSE DI COUGNES E DAL SO TELESCOPI 


motorizade: o vin une sale 
operative che e comande dute 
cheste strumentazion e o podìn 
determinà in cualsisei moment 
dulà pontà il telescopi, decidi ce 
viodi e duncje fà une serade o un 


studi. Ancje la viertidure de cupule 
— di cirche un metri e mieg - ator 
dal telescopi e je gjestide di un 





computer che, daùr di ce che o vin 
di viodi, si posizione su la part di 
cîl indulà che al è il cuarp celest di 
cjalà. 

® “O vin doi telescopis — al conte 
Andrea - che si podin puartà 

ator, di dimensions ridotis e che, 
cuant che o vin ospits, o sistemin 
tal cjamp scout achì dongje e li 

o fasìn lis osservazions. Un al è 
motorizàt, e un al è manudl. Se o 
cjalin un cuarp celest doprant chel 
manual, o vin di movilu tignint 
cont de rotazion de tiere; al è clàr 
che al tocje ancje savê benon dulà 
che a son i sogjets di osservà. Il 
telescopi motorizàt, invezit, une 
volte programàt, al cîr di bessòl 

ce che o vin di cjalà e al manten 
simpri in maniere automatiche il 
centri oculàr sul cuarp celest che 
nus interesse. Chest imprest al è 
adat pe fotografie planetarie, ancje 
par ogjets no masse distants’ 

® Ancje sot dal cîl cjargnel al è 

ce viodi dut il timp dal an, baste 
dome che al sedi timp biel e che 

si puedi cjatà un puest cence 
interferencis di lûs artificiàls. “O 
vin i cuarps stagjonài — al conte 
Federico - i planets Saturni e 
Jupitar a son i plui visibii, a àn 

un percors che tal nestri emisferi 
Nord si viòt dome di Istàt. Altris 
ogjets ju podìn viodi miòr di Invier 
o dome di Invier; par esempli, la 
costelazion di Orion e jes di dì in 
Istàt e di gnot di Invier e duncje se 
o vin voie di osservà une nebulose 
come cheste, o vin di spietà la 
stagjon frede”. 

® “In ogni câs - nus dîs Nadia - us 
consei, par svicinàsi a chest mont, 
di comprà un astrolabi, che al 
coste pòc e al è facil di doprà: al 

è formât di une part dulà che e je 
la mape stelàr e di une part dulà 
che a son i periodis dal an. Baste 
meti insiemi il més e la ore, e si 
capìs cuale part di cîl che si sta 
cjalant. Di chi, si ponte l'astrolabi 
a nord e a planc a planc si tache a 
ricognossi lis primis costelazions, 
partint di chés plui semplicis. 

® “Nô - al siere Ivan - us spietin 
achì pes variis iniziativis che o 
metìn adun, soredut di Istàt. Di 
solit, o fasin cuatri seradis a teme 
indulà che si puedin viodi in 
particolàr i planets Saturni, Jupitar 
e Mart ma ancje alc altri che si 
môf tal cîl, come la Lune. O podés 
stànus daûr su Instagram, su 
facebook e sul sît /t{ps://astropolse. 
business.site/?fbclid=IwAR0sqp7yu 
vebOKVHoYrUPPVIlbggEZadWD 
kKINWSeVsakt[fudDzu3vY”.M 














Il Friul vioduùt 
di Milan 
in cusine 


AN un pòc che no levi li di 
auris&Borc da Bria, risto- 
rant furlan in ativitàt di agns, intu- 
ne lateral di vie Padova. Lambient 
al è nassùt su iniziative di Eros 
Puppini, di Cjavac, che cu la femi- 
ne greghe al veve za il Mykonos, pal 
Vivimilano «il miòr ristorant gréc 
de citàt». 

® Cumò lu à passat in gjestion 
a Mirko Torresani, un fantat di 
Milan, e a Christina Perdikaki che 
e je greghe. La mobilie e il furni- 
ment no son cambiàts: banc dilen 
grés, i mûrs di modonsa viste, cos- 
sis, ristiei e fotos cjargnelis picjàts 
sui mûrs. 

® «Voaltris no sês furlans, cemùt 
us isal vignùt di cjapà sù un am- 
bient cun cusine furlane? E isal 
un càs che tu tu sedis greghe?» o 
domandi a Christina. 

® «Nol è un câs parcè che jo o ai 
lavoràt al Mykonos e ancje ca al 
Sauris, dulà che mi soi apassio- 
nade ae cusine de vuestre regjon. 
Mirko al è il gno om, e al gjestive 
un pub.Joostoidaùralmangjà, lui 
ae sale». Ma cuissà ce che a disin 
i clients che i titulàrs no son fur- 
lans «O vevi dubis se cjapà in man 
chest ambient par chel, ma nò o 
sclarìn subit che no sin furlans e 
la int nus cjape in simpatie e nus 
da conseis, che o acetìn vulintîr.» 
Il mangjà che o ai cjatàt cuant che 
o soi passât nol jere di plante fùr 
tradizional e Christina mi spieghe 
che «Il titulàr di prime al faseve 
cusine cjargnele cul stes menù, 
che no je adate par dut l'an, di fat 
in Istàt si sierave par doi, trè més. 
La nestre intenzion e je fà une cu- 
sine cjasandrine di tradizion, ma 
ancje cun ricetis inovativis do- 
prant simpri i prodots di cheste 
tiere maraveose. E cussì o podìn 
fàle dilunc di dut l'an, cambiant 
il menù.» Duncje une atenzion al 
teritori «Nô o vin vierzùt tal Zenâr 
2019 e o sin rivàts a là in Cjargne 
une volte; dopo o vevi la intenzion 
di fà il Friùl di Mieg e i Cuei, ma al 
è rivat il Covid». Une atenzion ai 
prodots che però si scuintre cun 
cualchi dificoltàt «O rivìn a cercà 
e cognossi prodots fantastics di 
ditis piculis, ma al è un grant pro- 
bleme chel di fàju rivà fin a Milan. 
O pensi che la logjistiche e sedi 
pardabon un dai problemis plui 
grues che aimpedissin di cognossi 
i prodots furlans». Un criticitàt di 
risolvi, fasint cressi la cognossin- 
ce dai prodots furlans fùr regjon, 
tant par ristoradòrs che a vuelin 
dopràju cun chest entusiasim, che 
pal consumadòr privât. Il 

LA UNIVERSITÀT E CJALE BANDE IL TERITORI 





Une tesi di lauree sul Ecomuseu 
che al cree comunitàt 





LAURA GIAVITTO 





9 Ecomuseu des aghis dal 
Glemonàs, un progjet 
fondamentàl par coinvol- 

zi la popolazion inte conservazion 
e valorizazion dai bens culturàls e 
dal paisaç. Lis tantis iniziativis fatis 
dal Ecomuseu dal Glemonàs a son 
aromai cognossudis, ma di cumò e 
je a disposizion une tesi di lauree 
che e spieghe ben la impuartance 
di cheste realtàt. La tesi si clame 
“Ecomusei tra patrimonio, comu- 
nità e territorio. L'Ecomuseo delle 
Acque del Gemonese: la partecipa- 
zione nei processi di costruzione di 


identità interculturali”. Le à scrite 
Laura Giavitto, 24 agns, di Glemone: 
cun chel lavòr, che al à vùt tant che 
relatOr il professòr Andrea Guaran, 
la zovine si è laureade ai 30 di 
Marg te Universitàt dal Friùl. Laura 
Giavitto è à seguît il cors magjistràl 
di “Comunicazion integrade par im- 
presis e organizazion’ de facoltàt di 
relazions publichis di Gurize. La sò 
tesi e je il prin lavòr che al fronte la 
storie dal Ecomuseu dei aghis, che 
al è atîf za di 20 agns tal Glemonàs: 
«E je un realtàt - e spieghe Laura 
- che o cognòs ben, viodùt che o 


IL PROGJET 





Rocui, un patrimoni furlan 
te memorie di Pre Checo 





TANO via 
IL ROCUL DI PRE CHECO 





l rocul di Pre Checo Placerean 

a Montenàrs al deventarà un 

parc leterari dedicàt propit 
al storic plevan autonomist dal 
picul paîs prealpin. Il recupar dai 
rocui cun finalitàt turistiche e di 
promozion dal teritori al è un dai 
tancj progjets che l'Ecomuseu 
des aghis dal Glemonàs al sta 
puartant indenant. A Montenàrs, 
une volte a jerin passe 60 rocui 
che lis fameis a dopravin par 





cjapà i ucieluts e tirà indenant la 
economie familiàr. In dì di vué, a 
son passàts sù par jù 20 agns de 
leg che e à vietàt ché pratiche e di 
rocui a ‘nd è restàts dome cuatri: 
chel di Manganel, chel di Spizzo, 
chel dal Puestin e chel di Pre 
Checo. Par valorizàju, l'Ecomuseu 
al à pensât ben di metiju in rêt 
midiant di un percors che ju 
coleghi, e a ognidun i à assegnàt 
un rùl precîs: cussì, se chel di Pre 
Checo al devente un parc leterari 
dedicàt aes sôs oparis, chel di 
Spizzo al deventarà un pont di 
osservazion de faune dulà che si 
podarà ancje restà a durmî, chel di 
Manganel al varà un ràl museàl cu 
la pussibilitàt di visionà i imprescj 
di une volte, e chel dal Puestin al 


colabori cun lôr di trê agns. Tal stes 
timp, o condiviît i valòrs di tutele e 
di valorizazion dal teritori: ancje 
par chest, o ai cjapàt la ocasion di 
studiàlu par laureàmi ma ancje par 
lassà un imprest che al pues jessi 
util pal stes Ecomuseu». Te sò tesi, 
la studiose glemonate e à dedicàt un 
prime part ae storie dal Ecomuseu, 
cuntune atenzion su la legjislazion 
dal setòr e une buine ilustrazion dal 
rùl che al à inte tutele e inte divulga- 
zion dal patrimoni des comunitàts 
là che alè inserît, ven a stâi i Comuns 
di Glemone, Buie, Osòf, Dartigne, 
Maian e Montenàrs: par puartà in- 
denant il studi, la studiose glemona- 
te si è siervide ancje di cuistionaris 
soministràts aes personis. 

® La seconde part e je invezit de- 
dicade aes mapis di comunitàt, une 
ativitàt partecipative che l'Ecomu- 
seu al à inviàt di timp pai câs di Gôt 
di Glemone e a Montenàrs. Cumò 
Giavitto e sta daùr ae mape de co- 
munitàt di Susans di Maian che si 
vůl realizà: «Lis mapis di comunitàt 
— e dîs Giavitto - a son imprescj im- 
puartants che a coventin par rindi 
la comunitàt cussiente dal so teri- 
tori. Al è un percors che al permet 
aes personis di confrontàsi cu la lôr 
storie e cun ché dal teritori là che a 
vivin. Di ché altre bande, une mape 
di comunitàt e devente utile ancje 
par une aministrazion publiche, par 
esempli cuant che e vùlprogramà in- 
tervents coordenâts sul teritori. Par 
chel che al inten il progjet di Maian, 
purtrop al veve di partî te Vierte ma 
cu la emergjence dal corona virus 
o vin scugnùt fermàsi e cumò o sin 

CONCIERTS TAI ROCUI 


deventarà une ostarie tal viert de 
nature, gjestide de Pro Loco, in 
ocasion des fiestis. «O vin tacàt 
chest percors di valorizazion dai 
rocui — e conte Etelca Ridolfo dal 
Ecomuseu - tal 2007, midiant un 
contribùt de Union Europeane che 
o vin dopràt par puartà indenant 
un ricercje storiche e etnografiche 
cul coinvolziment de popolazion. 
In dì di vuè a son tantis lis personis 
apassionadis di ambient e di 
nature che a vegnin a visitàju. 

® Il lavòr che o vin fat al à 
coventàt a gjavài ai rocui che 
nomee di “lùcs di muart” par 

daùr a lavorà par tornà a partì». Al 
è propit midiant dal coinvolziment 
diret de int che un operadòr ecomu- 
seal al rive adore a creà une mape 
di comunitàt, tirant sù il savê de 
popolazion, coordenantlu e ae fin 
inserintlu intune uniche mape: «Il 
facilitadòr — e spieghe Giavitto — che 
al lavore su la mape, al à il compit di 
negozià lis informazions che al tire 
dongje: al scuen favorî la plui gran- 
de partecipazion pussibile e ae fin 
rivà a di une rapresentazion condi- 
vidude. Ogniun al à ciertis sensibi- 
litàts e atenzions, ma la mape finàl 
e scuen rapresentà ducj». Cussì al 
è stàt pe mape di Montenàrs, dulà 
che si à rivàt a coniugà lis istancis 
de popolazion cun chés de amini- 
strazions. Ta chel câs, cuntune co- 
munitàt di 500 personis, si à vude 
une grande partecipazion viodùt 
che ae fin lis mapis a son stadis dòs: 
une par Montenàrs e une pal borc 
di Flaipan. A Susans, i numars a son 
un pòc plui grancj ma za i prins con- 
tats a àn puartàt Giavitto a proponi 
un model gnùf di mape, chè “inter- 
culturàl”: «Inte societàt di vuê — e 
spieghe - no si pues lavorà dome 
cuntune componente, viodùt che 
ancje tai nestris paîs a vivin perso- 
nis cun divignincis diviersis. Ogniun 
al à un so model di comunicà, di dà 
impuartance a une robe pluitost che 
a une altre. Al è clàr che in chest câs 
al è plui dificil rivà a di une rapresen- 
tazion condividude, ma al è pussibil. 
Dispès si fasin indenant lis personis 
plui anzianis che a sonimpuartantis 
pal savê che atrasmetin, ma bisugne 
visàsi che al è impuartant coinvolzi 
ancje i zovins». Cumò che e à finît 
i studis, Laura Giavitto e lavore in- 
tune bancje ma e va indenant a co- 
laborà cul Ecomuseu des aghis: «Jo 
che o soi vignude a Glemone cu la 
mê famee che o vevi 16 agns - e con- 
te Giavitto - cul Ecomuseu o ai vùt 
la oportunitàt di cognossi il teritori 
sot ponts di viste che non varès mai 
pensât. Al è stàt par me biel ancje 
viodi la buine rispueste e partecipa- 
zion de int aes tantis iniziative che 
a son stadis inmaneadis dilunc vie 
dai agns». El 





deventà paisag cu lis sôs olmis 
antropichis di visità. E po, disinlu: 
ancje Pre Checo nol leve tal so 
rocul dome pai ucieluts, ma 
ancje par puartà indenant lis sòs 
leturis te pàs dal bosc». Si sa che 
i rocui une volte a coventavin 
par copà i ucieluts, une pratiche 
che vué e je vietade ma ancje 
condanade in gracie de plui alte 
sensibilitàt sul teme dal rispiet 
de nature dal mont di vuê. Pal 
Ecomuseu, chest nol à volùt dî 
che si veve di scancelà dut, ma 

al jere impuartant mantignî une 
testemoneance dal passat furlan. 

(segue de prime pagjine) 
“Io sono FVG”, 
provocazion 
antifurlane 


E chi o vignìn ai prins 
responsabii, ven a stài a cui 
che ae fin al à dat la vie libare 
a cheste operazion grame e si 
‘nd è ancje svantat. Sì, parcè 
che e je la politiche che e paie, 
che e decît la iniziative. 

X: Duncje o podìn dî che il 
president Fedriga al à la plene 
responsabilitàt di ce che al è 
daùr a sucedi. 

X La robe no mi maravee 
par une serie di motîfs che 
cumò o provi a listà. 

XK Intal logo al è il tricolòr, 
invezit l'element regjonàl plui 
rapresentatîf dal pont di viste 
istituzional, o ben la acuile, 

al ven dispierdàt intun dissen 
che al ricuarde - cjale ce câs 
- la plante di Vignesie cu lis 
sôs isulis e canài, ma soredut 
no si enfatize, no si rimarche 
la peraule Friùl o furlan, ven 
a stài di un teritori che come 
che si sa al furnìs i prodots che 
si volaressin publicizà. 

“ix Dut al finìs intun anonim 
“Io sono Fvg” tant cjàr a cui 
che, come Fedriga e la Leghe 
salviniane, al inaghe la nestre 
specialitàt intal mare magnum 
italic, cun preferencis pal Alt 
Adriatic dal assessòr Bini e di 
Agrusti. 

“ik No stait a dî che o sini 
solits furlaniscj: cu la pocjece 
di cheste zonte e paie ancje 
Triest, ma a Barcola a àn 
confondùt il logo. A pensavin 
che al fos scrit: “Je suis 
Catherine Denevue”. Il 


Chest an, par vie de emergjence 
no si à fat la fieste dai rocui 
inmaneade de Pro Loco, ma 
l'Ecomuseu al organize concierts 
in chei lùcs, in particolàr tai rocui 
di Spizzo e di Pre Checo: ai 21 di 
Jugn al à sunt il grup glemonat 
dai “Parcè no?”, ae fin di Lui e je 
stade la volte di un grup rosean, in 
Avost si fasarà musiche classiche, 
e in Setembar e je in program la 
esibizion di un grup ocitan, in 
colaborazion cul Ecomuseu di Val 
Stura. «I rocui a son un patrimoni 
de comunitàt di Montenàrs - e 
spieghe Etelca Ridolfo —, e il 
patrimoni no si bute mai vie. Tai 
agns o vin ancje cirùt di rindi i 
rocui ponts di osservazion de 
avifaune pai ricercjadòrs, ma la 
posizion no jere avonde buine. 
Cumò o lin indenant cul progjet 
indrecàt a metiju in rêt, cu la poie 
e cu la colaborazion dal Comun. 
Dal sigùr, vê bandonade la coparie 
di ucieluts e vê cjatàt gnovis formis 
par dopràju, al è stàt un grant pas 
cultural par ducj». (p.c.) E 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 

